Leydn

Leydn (Nederlands: Leiden) is e stad en gemeente in 't noordwestn van d' Hollandsche provinsje Zuyd-Holland, tusschn Amsterdam en Den Haag, e stik of tiën kilometer van de Nôordzêekust. Der weunn oungeveer 127.000 menschn (2023).

Leydn stoat bekend lyk studentestad met den oedsten universiteit van Holland. 't Is ook e toeristische bestemmynge deur bekende musea en den oede binnestad mè zyn grachtn, monumentoale bouwwerkn en hoovetjes. De bynoame is de Sleutelstad, verwyznd noa de sloters in 't stadswoapn.

De riviere den Oede Reyn stroomt deur Leydn. An de rand van de stad splitst de Nieuwe Reyn hem of en komt in de binnestad were t'hope met den Oede Reyn. Leydn grenst an de gemeentn Teylyngn, Leyderdorp, Zoeterwoude, Leydschndam-Voorburg, Voorschootn, Wassenaar, Katwyk en Oegstgeest.  

 Beziënsweirdigheedn 
Leydn telt e goeie 1250 ryksmonumentn, 1550 gemeentelyke monumentn, 4550 beeldbepoalnde pandn en 2 archeologische monumentn. 
 Burcht van Leydn, e burcht ip e motte ip de soamnvloeiynge van twèe oarms van de Reyn. Roend de Burcht ligt e grote grachtngordel met 88 brugn. 
 Stadhuys, mè renaissancegevel
 Gemeenlandshuys van Reynland
 Leydsche Waag
  Koornbrugge, boogbrugge over de Nieuwe Reyn
 Universiteit mè 't Academiegebouw, Hortus botanicus, Oede Sterrewacht, Kamerlingh Onnes Gebouw
 Pieterskerke, loatgotische kerke
 Marekerke, Hollands classicisme 
Leydn telt binn en buytn 't center neegn meulns, 35 hoovetjes en twèe stadspoortn: de Morspoorte an de noordwestkant en de Zylpoorte an de noordoostkant van 't stadscenter.

 Externe koppeliengn 
 Plaatsengids
 AlleCijfers


Categorie:Gemêente in Zuud-Holland
Categorie:Plekke in Zuud-Holland‎
Categorie:Stad in Olland